C 304/1

SELVITYS VUODEN 2017 VARAINHOIDOSTA

Pääluokka II – Eurooppa-neuvosto ja neuvosto

(2018/C 304/01)

SISÄLLYSLUETTELO

1. JOHDANTO 2

2. VARAINHOITOVUODEN 2017 TAVOITTEET JA TALOUSARVIO 2

2.1 Tärkeimmät taloudelliset tavoitteet 2

2.2 Eurooppa-neuvoston ja neuvoston vuoden 2017 talousarvion laatiminen 2

2.2.1 Yleinen toimintamalli 2

2.2.2 Talousarvio 2017 3

2.2.3 Talousarvio 2017 ja EU:n talousarvion otsakkeen 5 rahoituskehys 3

3. YLEISKATSAUS TALOUSARVION TOTEUTTAMISEEN VUONNA 2017 5

3.1 Eurooppa-neuvoston ja neuvoston toiminta ja tavoitteet vuonna 2017 5

3.1.1 Kokoukset 5

3.1.2 Lainsäädäntökäsittelyt 6

3.1.3 Hallinnon uudenaikaistaminen 6

3.1.4 Tavoitteiden saavuttaminen vuonna 2017 6

3.2 Tulot 7

3.3 Menot vuonna 2017 9

3.3.1 Talousarviomuutokset vuonna 2017 9

3.3.2 Yleiskatsaus talousarvion toteuttamiseen vuosina 2010–2017 10

3.3.3 Määrärahojen käyttö menoluokittain vuonna 2017 11

3.4 Edelliseltä vuodelta siirretyt määrärahat 13

3.4.1 Vuodelta 2016 vuodelle 2017 automaattisesti siirretyt määrärahat 13

3.4.2 Vuodelta 2017 vuodelle 2018 siirretyt määrärahat 14

3.4.3 Vuodelta 2016 vuodelle 2017 päätöksellä siirretyt määrärahat 16

3.4.4 Vuodelta 2015 vuodelle 2016 päätöksellä siirretyt määrärahat, jotka on siirretty maksettavaksi vuodelle 2017 16

3.5 Käyttötarkoitukseensa sidotut tulot 16

3.5.1 Ennen vuotta 2017 kertyneet käyttötarkoitukseensa sidotut tulot 16

3.5.2 Ennen vuotta 2017 kertyneet käyttötarkoitukseensa sidotut tulot, jotka on siirretty maksettavaksi vuodelle 2018 17

3.5.3 Vuonna 2017 kertyneet käyttötarkoitukseensa sidotut tulot 18

1. JOHDANTO

Varainhoitoasetuksen (1) 142 artiklan mukaisesti tässä asiakirjassa esitetään selvitys EU:n talousarvion pääluokan II (Eurooppa-neuvosto ja neuvosto) varainhoitovuoden 2017 talousarvio- ja varainhallinnosta.

Tämä selvitys perustuu vuoden 2017 alustavaan tilinpäätökseen, neuvoston tulojen ja menojen hyväksyjien vuotuisissa toimintakertomuksissa oleviin tietoihin sekä neuvoston rahoitusjärjestelmästä peräisin oleviin talousarvion toteuttamista koskeviin tietoihin.

Tämän selvityksen luvussa 2 esitetään yhteenveto varainhoitovuodeksi 2017 vahvistetusta kehyksestä. Luvussa 3 esitetään yleiskatsaus vuonna 2017 käytettävissä olleiden talousarviomäärärahojen käyttöön.

Liitteessä esitetään vuoden 2017 talousarvion toteuttaminen budjettikohdittain.

2. VARAINHOITOVUODEN 2017 TAVOITTEET JA TALOUSARVIO

2.1 Tärkeimmät taloudelliset tavoitteet

Neuvoston pääsihteeristön vuotta 2017 koskevat tärkeimmät taloudelliset tavoitteet olivat seuraavat:

— Avustaa jatkuvasti Eurooppa-neuvoston puheenjohtajaa ja neuvostoa käyttäen rahavaroja tehokkaasti ja vaikuttavalla tavalla.

— Jatkaa hallinnon uudenaikaistamista pääsihteeristön organisaation laadun ja resurssien tarkoituksenmukaisen käytön parantamiseksi.

— Päästä sopuun Europa-rakennuksen lopullisista kustannuksista Belgian hallituksen kanssa.

2.2 Eurooppa-neuvoston ja neuvoston vuoden 2017 talousarvion laatiminen

2.2.1 Yleinen toimintamalli

Eurooppa-neuvoston ja neuvoston (jäljempänä ”EN/N”) vuoden 2017 talousarvion laadinnassa yleistavoitteena oli, että vuoden 2016 talousarvion kokonaismäärää ei ylitetä nimellisesti muissa kuin palkkoihin liittyvissä menoissa.

Lakisääteisiin tai sopimusvelvoitteisiin perustuva määrärahojen lisäys tai määrärahojen lisäys pääsihteeristön asianmukaisen toiminnan kannalta keskeisinä pidetyillä aloilla on kompensoitu priorisoimalla ja suunnittelemalla uudelleen tiettyjä hankkeita talousarvion toteutus viime vuosina huomioon ottaen.

Neuvoston pääsihteeristö on jatkanut henkilöstörakenteen yksinkertaistamista toteuttamalla seuraavat toimet:

— Vähennettiin henkilöstötaulukon virkojen ja toimien määrää 15:llä noudattaen komission ehdotusta toimielinten henkilöstön määrän vähentämisestä viidellä prosentilla viiden vuoden aikana (viides ja viimeinen vuosi).

— Muutettiin 65 AST-virkaa (10 AST 3-, 40 AST 2-, 15 AST 1 -virkaa) 65 SC-viraksi (15 SC 3-, 15 SC 2- ja 35 SC 1 -virkaa) osana hallinnon nykyaikaistamisen jatkamista.

— Lisättiin 1 AD 5 -virka ja 1 AST 1 -virka iirin kielen uuden kielijärjestelyn ottamiseksi huomioon komission ohjeistuksen mukaisesti.

2.2.2 Talousarvio 2017

Budjettivallan käyttäjä vahvisti EN/N:n vuoden 2017 kokonaistalousarvioksi 561,6 miljoonaa euroa. Tämä tarkoittaa 16,5 miljoonan euron (+3,0 prosentin) lisäystä vuoteen 2016 verrattuna.

EN/N:n vuoden 2017 henkilöstötaulukkoon sisältyvien virkojen ja toimien määrä oli 3 027.

Taulukossa 1 esitetään vuoden 2017 talousarvion jakautuminen menoluokittain.

Taulukko 1

EN/N:n talousarvio 2017 vuoden 2016 talousarvioon verrattuna (menoluokittain)

(euroa) Menoluokka Vuoden 2016 talousarvio Talousarvio 2017 Muutos 2017/2016 1 2 3=2/1 Henkilöstötaulukko 299 452 000 315 446 000 5,3 % Muut henkilöstömenot 23 850 000 24 878 000 4,3 % Kiinteistöt (hankintoja lukuun ottamatta) 54 768 000 57 789 000 5,5 % Tietojenkäsittely 40 300 000 42 800 000 6,2 % Irtain omaisuus 1 016 000 942 000 -7,3 % Tekniset laitteistot 4 034 000 3 659 000 -9,3 % Kuljetus 854 000 1 048 000 22,7 % Valtuuskuntien matkakulut 17 802 000 17 802 000 0,0 % Tulkkauskulut 82 739 000 79 816 000 -3,5 % Kokoukset ja konferenssit 6 483 000 4 984 000 -23,1 % Tiedotus 8 251 000 8 285 000 0,4 % Sekalaiset menot 2 505 000 2 127 000 -15,1 % Varaus 2 000 000 2 000 000 0,0 % Yhteensä (hankintoja lukuun ottamatta) 544 054 000 561 576 000 3,2 % Kiinteän omaisuuden hankinta 1 000 000 — Kaikki yhteensä 545 054 000 561 576 000 3,0 %

2.2.3 Talousarvio 2017 ja EU:n talousarvion otsakkeen 5 rahoituskehys

Taulukossa 2 esitetään EN/N:n talousarvion kehitys vuosina 2010–2017. EN/N:n osuus monivuotisen rahoituskehyksen otsakkeesta 5 on laskenut 8,0 prosentista vuonna 2010 5,7 prosenttiin vuonna 2017.

Taulukko 2

EU:n talousarvion pääluokan II (Eurooppa-neuvosto ja neuvosto) kehitys vuosien 2010–2017 rahoituskehyksen otsakkeessa 5

(Määrät käypinä hintoina) 2010 2011 2012 2013 2014 2015 2016 2017 milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos Otsake 5 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % 9 921 4,6 % EN/N 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % 562 3,0 % EN/N:n osuus otsakkeessa 5 8,0 % 6,9 % 6,2 % 5,8 % 6,4 % 6,3 % 5,7 % 5,7 %

Vuoden 2011 vähennys johtuu pääosin resurssien siirtämisestä EUH:oon, kun taas vuosien 2012 ja 2014 vähennykset johtuvat tiettyihin toimintoihin osoitettujen määrärahojen supistamisesta, kun edellisten vuosien toteutus ja tosiasialliset tarpeet oli otettu huomioon.

3. YLEISKATSAUS TALOUSARVION TOTEUTTAMISEEN VUONNA 2017

3.1 Eurooppa-neuvoston ja neuvoston toiminta ja tavoitteet vuonna 2017

Varainhoitoa koskevassa selvityksessä pääsihteeristö antaa tietoja keskeisistä toimistaan, jotka ovat merkityksellisiä rahoituksen kannalta ja jotka kuvaavat Eurooppa-neuvoston ja neuvoston toimintaa varainhoitovuoden aikana. Lisäksi siinä korostetaan vuoden tärkeimpiä saavutuksia.

3.1.1 Kokoukset

Taulukossa 3 esitetään pääsihteeristön vuosina 2010–2017 järjestämien Eurooppa-neuvoston kokousten ja neuvoston istuntojen määrän kehitys.

Järjestämiensä 4 290”institutionaalisen” kokouksen lisäksi pääsihteeristö järjesti vuonna 2017 vielä 3 030 muuta kokousta (mm. seminaareja, tiedotustilaisuuksia ja kokouksia kolmansien maiden kanssa).

Taulukko 3

Kokousten lukumäärän kehitys vuosina 2010–2017

2010 2011 2012 2013 2014 2015 2016 2017 Huippukokoukset 7 9 7 6 9 12 9 11 Huippukokoukset (50 art.) 4 Neuvoston istunnot 86 85 77 74 81 81 75 77 Pysyvien edustajien komitea 122 135 140 140 135 138 109 105 Pysyvien edustajien komitea (50 art.) 22 Työryhmät 4 127 4 373 4 480 4 164 4 016 3 471 3 569 4 039 Ad hoc -työryhmä (50 art.) 32 Yhteensä 4 342 4 602 4 704 4 384 4 241 3 702 3 762 4 290 Muut kokoukset 1 996 2 075 2 189 2 027 2 189 2 271 2 034 3 030 Kaikki yhteensä 6 338 6 677 6 893 6 411 6 430 5 973 5 796 7 320

Vuodelle 2017 oli leimallista jatkuvat pyrkimykset vahvistaa positiivista kehitystä aiempien vuosien kriisien jälkeen. Yksi näkyvä tulos tästä oli puheenjohtaja Tuskin esittämä EU-johtajien agenda, joka hyväksyttiin lokakuun Eurooppa-neuvostossa.

Neuvoston pääsihteeristön järjestämien kokousten kokonaismäärä nousi 26 prosentilla (1 524) verrattuna vuoteen 2016. Tämä johtuu pääosin puheenjohtajavaltion toiminnan vilkastumisesta toisella vuosipuoliskolla ja brexitiä käsittelevän ad hoc -työryhmän perustamisesta.

Lisäksi pääsihteeristö isännöi 5. huhtikuuta 2017 Syyrian ja sen lähialueiden tulevaisuuden tukemista käsitellyttä konferenssia ”Supporting the future of Syria and the Region”. Konferenssiin kokoontui 54 maata ja 26 kansainvälistä järjestöä keskustelemaan Syyrian tilanteesta ja kriisin vaikutuksista alueella. Merkittäviä turvallisuus- ja logistiikkaresursseja sekä diplomaattisia ponnisteluja edellyttänyt tapahtuma järjestettiin yhdessä Euroopan komission naapuruuspolitiikan pääosaston kanssa.

Lisäksi 24. marraskuuta 2017 järjestettiin viides itäisen kumppanuuden huippukokous. Siihen kokoontuivat EU-maiden lisäksi Armenia, Azerbaidžan, Georgia, Moldovan tasavalta, Ukraina ja Valko-Venäjä. Valtion- ja hallitusten johtajat keskustelivat keinoista lujittaa edelleen yhteistyötä edellisessä huippukokouksessa Riiassa sovituilla neljällä prioriteettialalla, jotka ovat vahvempi talous, hallintotapa, yhteenliitettävyys ja yhteiskunta.

Pääsihteeristö kykeni vastaamaan tähän kokoustarpeiden kasvuun hyödyntämällä Europa-rakennuksen tarjoamia lisätiloja, jotka ovat olleet vuodesta 2017 alkaen käytettävissä kaikenlaisia kokouksia, ei pelkästään korkean tason kokouksia varten.

3.1.2 Lainsäädäntökäsittelyt

Toinen toiminnan määrällinen indikaattori on EU:n virallisessa lehdessä (EUVL) julkaistujen säädösten määrä (taulukko 4). Vuonna 2017 EUVL:ssä julkaistiin 1 187 säädöstä. On syytä panna merkille, että säädösten julkaiseminen EUVL:ssä on lainsäädäntöprosessin viimeinen vaihe.

Taulukko 4

Säädösten lukumäärän kehitys vuosina 2010–2017

2010 2011 2012 2013 2014 2015 2016 2017 EUVL:ssä julkaistut säädökset 825 986 958 1 132 1 437 1 412 1 259 1 187

Euroopan komission lainsäädännön alan yksinkertaistamisohjelma on alkanut tuottaa näkyvää tulosta siten, että säädösten määrä on hieman vähentynyt. Koska lainsäädäntömenettelyt vievät aikaa, vaikutuksen odotetaan voimistuvan lähivuosina.

3.1.3 Hallinnon uudenaikaistaminen

Vuonna 2017 pääsihteeristö jatkoi sisäisen organisaationsa laadun ja tehokkuuden parantamista entisestään.

Toimintasuunnitelman täytäntöönpanon eteneminen

Vuonna 2017 pääsihteeristö jatkoi 27. syyskuuta 2016 esitetyn dynaamisempaa, joustavampaa ja yhteistyökykyisempää pääsihteeristöä koskevan toimintasuunnitelman ”Action Plan For a More Dynamic, Flexible and Collaborative GSC” täytäntöönpanoa. Siinä määritellään pääsihteeristölle viisi prioriteettia:

— Eurooppa-neuvoston puheenjohtajaa ja Eurooppa-neuvostoa tukeva tehokas hallinto;

— Parempi ja johdonmukaisempi tuki neuvostolle ja sen puheenjohtajavaltioille;

— Parempi sisäinen ja ulkoinen viestintä ja tiedotus;

— Investoinnit ihmisiin ja hallintoon ja

— Teknologian hyödyntäminen pääsihteeristön toimintatavan parantamiseksi.

Vuoden 2017 toimintasuunnitelman tärkeimmät saavutukset ovat seuraavat:

— WiFi-palvelu on saatavilla kaikkialla pääsihteeristön rakennuksissa;

— neuvoston eri kokoonpanoille ja puheenjohtajavaltioille suunnattujen palvelujen digitalisoinnin jatkaminen (muun muassa uusi digitaalinen väline delegoitujen säädösten hallinnointia varten);

— pääsihteeristön ulkoisen viestinnän strategia;

— hallinnon uudenaikaistaminen (mukaan lukien tasa-arvostrategia 2017–2020 ja uusi toimintamalli, jonka mukaan resursseja siirretään tehtäviin, joissa niitä tarvitaan (”moving resources to tasks”).

3.1.4 Tavoitteiden saavuttaminen vuonna 2017

Varainhoitovuodeksi 2017 vahvistetut tavoitteet saavutettiin pääpiirteittäin seuraavasti:

— Henkilöstötaulukko Pääsihteeristö otti vuonna 2017 palvelukseen 111 henkilöä (84 vakinaista virkamiestä ja 27 väliaikaista toimihenkilöä). Vuoden aikana työsuhteensa päätti 151 henkilöä (124 vakinaista virkamiestä ja 27 väliaikaista toimihenkilöä), minkä johdosta EN/N:n henkilöstötaulukon virkojen ja toimien nettotäyttöaste laski 40:lla. Henkilöstötaulukon virkojen ja toimien määrää vähennettiin 15:llä osana pyrkimystä vähentää toimielinten henkilöstön määrää viidellä prosentilla viiden vuoden aikana. Tämä toimenpide päättyi vuonna 2017.

— Taloushallinto Vuonna 2017 pääsihteeristö jatkoi taloushallintonsa ja varainkäytön tuloksellisuuden parantamista. Monia taloushallintoon liittyviä parannuksia toteutettiin, esimerkiksi: — syksyn 2017 aikana pääsihteeristö yhdenmukaisti keskustason talousarviosuunnittelua, jossa monivuotinen toiminta- ja talousarviosuunnittelu (MABP), menosuunnitelmat ja talousarvioesitys sisällytetään nyt samaan kehykseen toimintakohtaisesti (hankkeet, ohjelmat ja toistuvat toimet); — laadittiin ehdotus projektihallintoa koskevasta toimintakehyksestä, jonka tarkoituksena on vahvistaa yhteiset periaatteet yksiköiden välisiä hankkeita ja työryhmiä varten; — hankintamenettelyn parantaminen edelleen (paperittoman työnkulun toteuttaminen hankintapäätösten hyväksymiseksi suoraan SAPissa); — hankkeiden arviointikomitean (CEP) käytännön oppaan ja sisäisten sääntöjen (”Practical Guide and Internal Rules of the Project Evaluation Committee (CEP)”) sekä CEP:n mallien tarkistus pääsihteeristön hyväksyttyä tammikuussa 2017 päätöksen komitean toimintakehyksen yksinkertaistamisesta; — rahoituksen hallinnoinnista vastaavien virkamiesten verkostojen uudelleenaktivointi ja koulutustarjonnan parantaminen kehittämällä alan erityiskursseja. Pyrkimyksessä parantaa eurooppalaisten yritysten kassavirtatilannetta laskujen keskimääräinen maksuaika pääsihteeristössä oli 22 päivää vuonna 2017; enimmäisaikaraja on 30 kalenteripäivää (Euroopan parlamentin ja neuvoston direktiivi 2011/7/EU (2)).

— Kiinteistöpolitiikka Europa-rakennuksen vastaanotettiin alustavasti 30. kesäkuuta 2016, minkä jälkeen valtuuskunnat ja osa pääsihteeristön yksiköistä muuttivat rakennukseen tammikuussa 2017. Belgian valtio ja neuvoston pääsihteeristö pääsivät 14. heinäkuuta 2017 sopimukseen hankkeen lopullisesta hinnasta. Lopullinen sopimus on määrä allekirjoittaa vuonna 2018.

3.2 Tulot

Taulukossa 5 esitetään yleiskatsaus neuvoston tulotapahtumiin vuonna 2017. Ilmaisu ”Saadut oikeudet 2016” viittaa perintämääräyksiin, jotka annettiin vuonna 2016 mutta joita vastaavat määrät perittiin vasta vuonna 2017. Ilmaisu ”Saadut oikeudet 2017” puolestaan vastaa vuonna 2017 käynnistettyjä perintätoimia.

Taulukko 5

Yleiskatsaus vuoden 2017 talousarvioon sisältyviin tulotapahtumiin

(euroa) Luku Saadut oikeudet 2016 Perityt tulot vuodelta 2016 Saadut oikeudet 2017 Perityt tulot vuodelta 2017 Saadut oikeudet yhteensä 2016+2017 Perityt yhteensä 2016+2017 Perittävä vuonna 2018 1 2 3 4 5=1+3 6=2+4 7=5-6 4 0 Henkilöstön palkoista suoritetut pidätykset 0 0 29 422 088 29 422 088 29 422 088 29 422 088 0 4 1 Eläkemaksut 328 171 106 285 25 227 881 25 226 332 25 556 053 25 332 617 223 436 5 0 Irtaimen (tavaroiden) ja kiinteän omaisuuden myynnistä kertyvä tuotto 27 301 1 560 9 031 7 860 36 332 9 420 26 913 5 1 Vuokrauksesta kertyvä tuotto 49 238 49 238 413 381 379 084 462 619 428 322 34 297 5 2 Sijoitetuista tai lainatuista varoista kertyvät tulot, pankkikorot ja muut erät 0 0 3 308 3 308 3 308 3 308 0 5 5 Tulot suoritetuista palveluista ja urakoista kertyvästä tuotosta 37 329 37 329 903 420 798 966 940 750 836 295 104 455 5 5 Tulot suoritetuista palveluista ja urakoista kertyvästä tuotosta (EUH) 100 000 100 000 130 908 30 908 230 908 130 908 100 000 5 7 Toimielimen hallinnolliseen toimintaan liittyvät muut maksut ja palautukset 930 459 754 811 21 561 141 20 194 792 22 491 599 20 949 603 1 541 997 5 8 Sekalaiset korvaukset 10 604 10 604 13 590 13 590 24 194 24 194 0 5 8 Sekalaiset korvaukset (EUH) 0 0 0 0 0 5 9 Muut hallinnollisesta toiminnasta kertyneet tulot 0 0 0 0 0 0 0 6 3 Erityisiin sopimuksiin liittyvät rahoitusosuudet 0 0 1 193 818 1 183 883 1 193 818 1 183 883 9 935 7 0 Viivästyskorot 0 0 73 73 73 73 0 9 0 Sekalaiset tulot 0 0 13 13 13 13 0 Yhteensä 1 483 103 1 059 827 78 878 653 77 260 897 80 361 756 78 320 724 2 041 033

Tulotapahtumien kokonaismäärä saatuina oikeuksina eli annettuina perintämääräyksinä oli 80,4 miljoonaa euroa vuonna 2017. Tästä määrästä 78,3 miljoonaa euroa perittiin varainhoitovuonna, ja loput 2,0 miljoonaa euroa peritään vuonna 2018.

Suurin osa perityistä tuloista (70 prosenttia eli 54,8 miljoonaa euroa 78,3 miljoonasta eurosta) vuonna 2017 liittyy yhteisön veroihin ja maksuihin, jotka kerättiin pääsihteeristön henkilöstöltä. Tästä määrästä 29,4 miljoonaa euroa kattaa henkilöstön palkoista suoritetut pidätykset ja 25,3 miljoonaa euroa tulee eläkemaksuista ja eläkeoikeuksien siirroista eläkejärjestelmään.

Loppumäärä eli 30 prosenttia (23,6 miljoonaa euroa) kertyy erilaisista hallinnollisista toimista. Tämä määrä on peräisin pääosin seuraavista lähteistä:

— Valtuuskuntien matkakulujen rahoittamiseen jäsenvaltioille aiempina vuosina maksettujen määrärahojen osien perintä niiden vuosista 2016 ja 2017 antamien ilmoitusten perusteella (0,3 miljoonaa euroa ja 11,2 miljoonaa euroa, luku 5 7).

— Jäsenvaltioiden pyytämästä lisätulkkauksesta tietyille kielille maksettujen maksujen perintä (7 miljoonaa euroa, luku 5 7).

— Rahoitusosuudet hallintokuluista, joita syntyy Islannin ja Norjan osallistumisesta Schengenin säännöstöön (1,2 miljoonaa euroa, luku 6 3).

— Muiden toimielinten osallistuminen ja neuvoston virkamiesten neuvoston päiväkodille suorittamat maksut (0,9 miljoona euroa, luku 5 7).

— Euroopan unionin tuomioistuimen, tilintarkastustuomioistuimen ja Firenzen yliopistollisen Eurooppa-instituutin maksut neuvoston kanssa yhteisen rahoitusjärjestelmän rahoittamiseksi (0,5 miljoonaa euroa, luku 5 7).

— Siirto EUH:sta neuvostoon ennakkokorvauksena kustannuksista, jotka liittyvät Brysselin Syyria-konferenssin järjestämiseen (0,4 miljoonaa euroa, luku 5 5).

— Neuvoston voittamien oikeustapausten juridisten kulujen takaisinperinnästä ja neuvostolle maksetuista vahingonkorvauksista kertyvät tuotot (0,3 miljoonaa euroa, luku 5 7).

— Siirto EUH:sta neuvostoon ennakkomaksuina palveluista, joita pääsihteeristö on suorittanut EUH:lle (0,3 miljoonaa euroa, luku 5 5).

— Tilojen vuokrauksesta kertynyt tuotto ja siihen liittyvät korvaukset, kuten komission osuus Brysselissä sijaitsevan EU:n infopisteen vuokrasta (0,3 miljoonaa euroa, luku 5 1).

3.3 Menot vuonna 2017

3.3.1 Talousarviomuutokset vuonna 2017

Varainhoitovuonna 2017 määrärahoja kohdennettiin uudelleen eri siirroin. Taulukossa 6 esitetään päätökset, joilla muutettiin vuosien 2010–2017 talousarviomäärärahoja.

Taulukko 6

Talousarviomuutosten määrä vuosina 2010–2017 tyypin mukaan jaoteltuna

Muutos Tyyppi Oikeusperusta 2010 2011 2012 2013 2014 2015 2016 2017 Lisätalousarvio VHA 41 artikla 0 0 0 0 0 0 0 0 Siirto B VHA 25 artikla 47 23 23 22 32 27 31 45 Siirto C VHA 25 artikla 2 2 2 2 2 2 2 1 Siirto D VHA 27 artikla 0 0 0 0 0 0 0 0 Yhteensä 49 25 25 24 34 29 33 46

Vuonna 2017 tehtiin yksi C-siirto, josta on ilmoitettava budjettivallan käyttäjälle (varainhoitoasetuksen 25 artiklan mukaisesti):

— 21.11.2017 toteutettu C1-siirto 5 400 000 euroa, jolla — rahoitettiin Europa-rakennuksen ja neljän viereisen maa-alueen hankinnan loppusumma (5 400 000 euroa)

Vuonna 2017 EN/N:n talousarviota muutettiin 45 keskinäisellä B-siirrolla varainhoitoasetuksen 25 artiklan 4 kohdan perusteella.

Taulukossa 7 esitetään yleiskatsaus budjettikohtiin, joita muutettiin merkittävästi (3) vuonna 2017 erilaisilla siirroilla.

Taulukko 7

Budjettikohdat, joiden osalta tehtiin merkittäviä siirtoja vuonna 2017

(euroa) Budjettikohta Otsake Alkuperäinen talousarvio 2017 Siirrot Lopulliset määrärahat Ero 1 1 0 0 Peruspalkat 236 814 000 -1 330 000 235 484 000 -1 % 1 1 0 2 Henkilöstösääntöihin perustuvat etuudet 59 571 000 930 000 60 501 000 2 % 1 1 0 3 Sosiaaliturva 9 452 000 400 000 9 852 000 4 % 1 2 0 3 Ulkoiset palvelut 2 498 000 - 495 800 2 002 200 -20 % 1 2 0 4 Käännöspalvelun tukipalvelut 200 000 492 800 692 800 246 % 2 0 0 2 Kiinteän omaisuuden hankinta 8 884 000 8 884 000 2 0 0 3 Tilojen kunnostus 10 618 000 -1 836 000 8 782 000 -17 % 2 0 0 4 Turvallisuuteen liittyvät työt 2 830 000 -1 625 000 1 205 000 -57 % 2 0 1 0 Siivous ja kunnossapito 19 057 000 -1 129 000 17 928 000 -6 % 2 0 1 1 Vesi, kaasu, sähkö ja lämmitys 4 974 000 -1 899 000 3 075 000 -38 % 2 0 1 2 Kiinteistöjen turvallisuus ja valvonta 16 815 000 1 382 000 18 197 000 8 % 2 1 0 0 Laitteiden ja ohjelmistojen hankinta 12 262 000 -1 231 244 11 030 756 -10 % 2 1 0 1 Tietojenkäsittelyyn liittyvät ulkoiset palvelut 21 850 000 2 117 599 23 967 599 10 % 2 1 0 2 Laitteiden ja ohjelmistojen huolto ja ylläpito 7 156 000 -1 494 803 5 661 197 -21 % 2 1 0 3 Televiestintä 1 532 000 - 291 552 1 240 448 -19 % 2 1 2 0 Teknisten laitteistojen hankinta ja uusiminen 2 635 000 - 263 415 2 371 585 -10 % 2 1 2 1 Teknisiin laitteisiin liittyvät ulkoiset palvelut 78 000 341 989 419 989 438 % 2 2 0 0 Valtuuskuntien matkakulut 17 802 000 7 215 502 25 017 502 41 % 2 2 0 2 Tulkkauskulut 79 816 000 -10 115 502 69 700 498 -13 % 2 2 1 0 Asiakirjakokoelma- ja kirjastomenot 2 000 000 296 000 2 296 000 15 % 2 2 1 1 Virallinen lehti 3 500 000 -1 046 000 2 454 000 -30 % 2 2 1 3 Tiedotus ja julkiset tapahtumat 2 535 000 850 000 3 385 000 34 %

3.3.2 Yleiskatsaus talousarvion toteuttamiseen vuosina 2010–2017

EN/N:n talousarvion yleinen toteuttamisaste on viimeisten kahdeksan vuoden aikana ollut noin 91,9 prosenttia (kaavio 1). Toteuttamisaste viittaa sitoumuksiin, jotka on tehty varainhoitovuoden aikana käytettävissä olevista hyväksytyistä talousarviomäärärahoista.

Tosiasiallisten vuotuisten maksujen osuus vuosina 2010–2017 oli keskimäärin 82,7 prosenttia talousarviosta. Yleisen toteuttamisasteen ja maksujen erotus tiettynä vuonna (esim. maksamattomat sitoumukset) on siirretty varainhoitoasetuksen 13 artiklan 4 kohdan mukaisesti seuraavalle varainhoitovuodelle tarvittavia maksuja varten.

Kaavio 1

Talousarvion yleinen toteuttamisaste vuosina 2010–2017

Siirretyt määrärahat jakautuvat kahteen pääluokkaan: pääsihteeristön toiminta ja kiinteistöt. Ensimmäinen liittyy ennen varainhoitovuoden loppua asianmukaisesti tehtyihin sitoumuksiin, joissa tavaroita ei kuitenkaan ole vielä toimitettu ja/tai joista ei ole saatu laskua ennen vuoden loppua.

Toinen luokka liittyy pääsihteeristön kiinteistöhankintoihin, joista mainittakoon LEX, päiväkoti ja Europa-rakennus. Pääsihteeristö on viime vuosina voinut käyttää talousarvion toteuttamisesta kertyneitä säästöjä kyseisten hankintojen rahoittamiseen.

Vuonna 2017 osoitettiin 8,8 miljoonaa euroa Europa-rakennuksen hankkimista varten. Määrä on siirretty vuodelle 2018 tosiasiallista sitoumusta varten.

3.3.3 Määrärahojen käyttö menoluokittain vuonna 2017

Vuotta 2017 koskevassa menoanalyysissä esitetään 14 menoluokkaa.

Taulukossa 8 verrataan siirtojen jälkeistä lopullista talousarviota (sarake 2) talousarvion toteuttamiseen sitoumusten osalta (sarake 3). Lopullisen talousarvion ja sidottujen määrärahojen välinen ero vastaa varainhoitovuonna 2017 käyttämättä jääneitä ja näin ollen peruutettuja määriä.

Taulukko 8

Yleiskatsaus vuoden 2017 talousarvion toteuttamiseen (menoluokittain)

(euroa) Menoluokka Talousarvio 2017 (alkuperäinen) Talousarvio 2017 (lopullinen (4)) Maksusitoumukset (5) Toteutumisaste Peruuntuneet määrärahat 1 2 3 4=3/2 5=2-3 Henkilöstötaulukko 315 446 000 315 446 000 303 484 264 96,2 % 11 961 736 Muut henkilöstömenot 24 878 000 24 878 000 22 529 419 90,6 % 2 348 581 Kiinteistöt (hankintoja lukuun ottamatta) 57 789 000 52 705 000 51 414 847 97,6 % 1 290 153 Tietojenkäsittely 42 800 000 41 900 000 41 466 017 99,0 % 433 983 Irtain omaisuus 942 000 942 000 741 630 78,7 % 200 370 Tekniset laitteistot (5) 3 659 000 3 659 000 3 532 203 96,5 % 126 797 Kuljetus 1 048 000 1 048 000 1 021 465 97,5 % 26 535 Valtuuskuntien matkakulut 17 802 000 25 017 502 13 472 729 53,9 % 11 544 773 Tulkkauskulut 79 816 000 69 700 498 66 521 325 95,4 % 3 179 173 Kokoukset ja konferenssit 4 984 000 4 984 000 4 523 108 90,8 % 460 892 Tiedotus 8 285 000 8 285 000 7 847 588 94,7 % 437 412 Sekalaiset menot 2 127 000 2 127 000 1 111 878 52,3 % 1 015 122 Varaus 2 000 000 2 000 000 0 0,0 % 2 000 000 Yhteensä (hankintoja lukuun ottamatta) 561 576 000 552 692 000 517 666 473 93,7 % 35 025 527 Kiinteän omaisuuden hankinta — 8 884 000 8 883 738 100,0 % 262 Kaikki yhteensä 561 576 000 561 576 000 526 550 211 93,8 % 35 025 789

Talousarvion yleinen toteuttamisaste vuonna 2017 on 93,8 prosenttia (+1,9 prosenttia lisäystä viimeisten kahdeksan vuoden keskiarvoon verrattuna) Lopullisen talousarvion ja toteutumisen välinen ero voidaan selittää seuraavasti:

— Henkilöstötaulukon määrärahojen ennakoitua vähäisempi käyttö oli kokonaisuudessaan 11,9 miljoonaa euroa. Tämä vajaakäyttö liittyy lähinnä vähäisempiin peruspalkkatarpeisiin (5,9 miljoonaa euroa) ja siihen, että alustavia määrärahoja ei ollut tarpeen ottaa käyttöön (2,8 miljoonaa euroa). Osa palkkoja koskevasta vajaakäytöstä johtuu EN/N:n henkilöstötaulukon virkojen ja toimien nettotäyttöasteen laskusta 40:llä. Muita vajaakäyttöä selittäviä tekijöitä ovat erilaisten lakisääteisten etuuksien (2,2 miljoonaa euroa) ja sosiaaliturvan (0,5 miljoonaa euroa) vähäisempi tarve ja vähäisemmät ylityömenot (0,5 miljoonaa euroa).

— Muiden henkilöstömenojen luokassa 57 prosenttia määrärahojen vajaakäytöstä (1,3 miljoonaa euroa 2,3 miljoonasta eurosta) johtuu sopimussuhteisille toimihenkilöille, kansallisille asiantuntijoille ja muista ulkopuolisista palveluista suoritettujen maksujen vähenemisestä. Vähäisempien virkamatkakulujen johdosta säästöä kertyi 0,4 miljoonaa euroa. Eurooppa-neuvoston puheenjohtajan osalta 0,4 miljoonan euron säästö johtuu matka- ja kulukorvausmäärärahojen ennakoitua vähäisemmästä käytöstä. Loput 0,2 miljoonaa euroa liittyvät pääasiassa vähäisiin säästöihin terveydenhuolto- ja sosiaalipalveluissa.

— Kiinteistömenojen yleinen toteutumisaste johti 1,3 miljoonan euron säästöihin. Tästä määrästä 0,9 miljoonaa euroa johtuu kiinteistöjen turvallisuus-, valvonta-, ylläpito- ja siivouskustannusten sekä veden, kaasun ja sähkön kulutukseen liittyvien kustannusten vähenemisestä. Jäljellä olevat 0,4 miljoonaa euroa kertyivät säästöistä, joita saatiin aikaan tietyistä kunnostus-, asennus- ja turvallisuuteen liittyvistä töistä.

— Tietotekniikan alalla talousarvion toteuttamisaste oli liki 100 prosenttia. Määrärahojen 0,4 miljoonan euron vajaakäyttö johtuu pääasiassa laitteisto- ja ohjelmistohankintojen alhaisemmasta toteuttamisasteesta.

— Kalusteisiin liittyvä 0,2 miljoonan euron vajaakäyttö johtuu etupäässä Justus Lipsius -rakennuksen tiettyjen kokoussalien kalustehankintojen aikataulumuutoksista vuodeksi 2017 kaavailtujen korjaustöiden lopulta lykkäännyttyä.

— Teknisiin laitteisiin liittyvä 0,1 miljoonan euron säästö johtuu pääasiassa turvallisuuslaitteistojen vähäisemmästä tarpeesta.

— Kuljetuksissa talousarvion toteuttamisaste oli liki 100 prosenttia.

— Valtuuskuntien matkakuluissa säästettiin 11,5 miljoonaa euroa. Valtuuskuntien matkakuluihin käytettävissä oleva määrä oli siirtojen jälkeen 25,0 miljoonaa euroa. Alkuperäinen talousarvio oli 17,8 miljoonaa euroa, johon siirrettiin 8,9 miljoonaa osasta tulkkaukseen varatuista määrärahoista säästyneistä varoista. Toisaalta vuoden kuluessa siirrettiin 1,7 miljoonaa euroa tiettyjen kielten lisätulkkauksen rahoittamista varten. Koska jäsenvaltioiden oli maksettava takaisin aiemmilta vuosilta käyttämättä jääneet määrät, vuoden 2017 talousarviossa osoitettiin ainoastaan 13,5 miljoonaa euroa myöhempiin maksuihin.

— Säästöt tulkkausmäärärahoissa ovat 3,2 miljoonaa euroa. On huomattava, että tämä määrärahojen vajaakäyttö on lopullinen tulos sen jälkeen, kun tulkkausmäärärahoista siirrettiin 8,9 miljoonaa euroa valtuuskuntien matkakulujen määrärahoihin (6) ja 2,9 miljoonaa euroa kattamaan Europa-rakennuksen loppumaksun. Lopputulos sisältää myös 1,7 miljoonaa euroa, jotka siirrettiin takaisin joistakin matkakuluja koskevista määrärahapuitteista tiettyjen kielten lisätulkkauksen kattamiseksi.

— Kokousten ja konferenssien järjestämiseen varattujen määrärahojen vajaakäytöstä kertyneestä 0,5 miljoonan euron kokonaismäärästä 0,2 miljoonaa euroa johtui talousarviossa ennakoitua vähäisemmästä catering-palvelujen määrästä vuonna 2017. Erityismatkakulujen vähentynyt tarve on mahdollistanut 0,2 miljoonan euron lisäsäästöt. Lopuksi todettakoon, että ulkopuolisten konferenssi- ja kokoustilojen vähäisemmän vuokraustarpeen ja pienempien akkreditointikulujen ansiosta säästyi 0,1 miljoonaa euroa.

— Tiedotukseen osoitettujen määrärahojen käyttöaste oli 94,7 prosenttia, mikä johtaa 0,4 miljoonan euron säästöön. Tämä johtuu pääosin virallisessa lehdessä vuonna 2017 julkaistujen lainsäätämisjärjestyksessä hyväksyttyjen ja muiden säädösten vähäisemmästä määrästä.

— Sekalaisissa menoissa käyttämättä jääneet 1,0 miljoonaa euroa selittyvät lähinnä sillä, että neuvostolle tiedoksi annettuja polkumyyntitapauksia ja niihin liittyviä juridisia kuluja oli odotettua vähemmän (0,9 miljoonaa euroa); loput 0,1 miljoonaa euroa johtuu virka-asujen sekä toimistotarvikkeiden, paperin, tutkimusten ja postikulujen vähentyneistä tarpeista.

3.4 Edelliseltä vuodelta siirretyt määrärahat

3.4.1 Vuodelta 2016 vuodelle 2017 automaattisesti siirretyt määrärahat

Kuten taulukosta 9 ilmenee, vuodelta 2016 siirrettiin 62,3 miljoonaa euroa vuodelle 2017.

Taulukko 9

Vuodelta 2016 vuodelle 2017 siirrettyjen määrärahojen käyttö, (menoluokittain)

(euroa) Menoluokka Vuodelta 2016 siirretyt määrärahat Maksut vuonna 2017 Toteutumisaste Peruuntuneet määrärahat 1 2 3=2/1 4=1-2 Henkilöstötaulukko 425 000 244 208 57,5 % 180 792 Muut henkilöstömenot 1 769 152 1 539 049 87,0 % 230 102 Kiinteistöt 12 907 800 10 238 750 79,3 % 2 669 050 Tietojenkäsittely 20 127 797 19 234 814 95,6 % 892 983 Irtain omaisuus 577 836 561 243 97,1 % 16 593 Tekniset laitteistot 2 302 474 2 152 707 93,5 % 149 767 Kuljetus 295 754 226 689 76,6 % 69 065 Valtuuskuntien matkakulut — — — Tulkkauskulut 10 024 525 9 160 725 91,4 % 863 800 Kokoukset ja konferenssit 536 958 424 241 79,0 % 112 717 Tiedotus 1 995 546 1 870 237 93,7 % 125 309 Sekalaiset menot 11 362 114 11 304 705 99,5 % 57 409 Varaus — — — Yhteensä 62 324 956 56 957 368 91,4 % 5 367 588

Vuodelta 2016 siirrettyjen määrärahojen käyttöaste oli 91,4 prosenttia. Kyseisen käyttöasteen tärkeimmät syyt ovat seuraavat:

— Pääsihteeristön edellisen vuoden aikana tilaamat urakat, tavarat tai palvelut jäivät osittain tai kokonaan toimittamatta.

— Urakoista, palveluista tai toimitetuista tavaroista ei saatu laskua. On huomattava, että tästä koituu väistämättä talousarviorasitetta tulevana varainhoitovuonna, koska näitä liiketoimia koskevat uudet sitoumukset on esitettävä vuonna 2018.

3.4.2 Vuodelta 2017 vuodelle 2018 siirretyt määrärahat

Vuodelta 2017 vuodelle 2018 siirretyt määrärahat olivat yhteensä 60,6 miljoonaa euroa.

Taulukko 10

Vuodelta 2017 vuodelle 2018 siirretyt määrärahat (menoluokittain)

(euroa) Menoluokka Talousarvio 2017 (alkuperäinen) Talousarvio 2017 (lopullinen (7)) Maksusitoumukset (8) Maksut vuonna 2017 Varainhoitovuodelle 2018 siirretyt määrärahat (8) Siirtoaste 1 2 3 4 4 5=4/3 Henkilöstötaulukko 315 446 000 315 446 000 303 484 264 303 118 118 366 146 0,12 % Muut henkilöstömenot 24 878 000 24 878 000 22 529 419 19 589 939 2 939 481 13,05 % Kiinteistöt 57 789 000 52 705 000 51 414 847 35 984 828 15 430 019 30,01 % Tietojenkäsittely 42 800 000 41 900 000 41 466 017 21 463 684 20 002 333 48,24 % Irtain omaisuus 942 000 942 000 741 630 418 041 323 588 43,63 % Tekniset laitteistot 3 659 000 3 659 000 3 532 203 2 042 449 1 489 754 42,18 % Kuljetus 1 048 000 1 048 000 1 021 465 580 592 440 873 43,16 % Valtuuskuntien matkakulut 17 802 000 25 017 502 13 472 729 13 472 729 0 0,00 % Tulkkauskulut 79 816 000 69 700 498 66 521 325 59 610 462 6 910 863 10,39 % Kokoukset ja konferenssit 4 984 000 4 984 000 4 523 108 3 645 570 877 538 19,40 % Tiedotus 8 285 000 8 285 000 7 847 588 5 466 992 2 380 596 30,34 % Sekalaiset menot 2 127 000 2 127 000 1 111 878 580 634 531 245 47,78 % Varaus 2 000 000 2 000 000 — — — — Yhteensä (hankintoja lukuun ottamatta) 561 576 000 552 692 000 517 666 473 465 974 036 51 692 437 9,99 % Kiinteän omaisuuden hankinta — 8 884 000 8 883 738 8 883 738 100,0 % Kaikki yhteensä 561 576 000 561 576 000 526 550 211 465 974 036 60 576 175 11,50 %

Vuodelta 2017 vuodelle 2018 siirretyt määrät koskevat pääasiassa seuraavia luokkia:

— Tietojenkäsittely 20,0 miljoonaa euroa, joista 13,1 miljoonaa euroa liittyy ulkopuoliseen apuun, 5,4 miljoonaa euroa laitteistoihin ja ohjelmistoihin, 0,7 miljoonaa euroa televiestintään ja 0,8 miljoonaa euroa tietotekniikan huoltoon ja ylläpitoon.

— Kiinteistöt 15,4 miljoonaa euroa, joista erilaiset kunnostustyöt kattavat 6,1 miljoonaa euroa, siivous ja kunnossapito 4,4 miljoonaa euroa, turvallisuus ja ennaltaehkäisy 2,5 miljoonaa euroa, sähkö, vesi, kaasu ja lämmitys yhteensä 1,0 miljoona euroa, tilojen turvallisuuteen liittyvät työt 0,9 miljoonaa euroa ja muut kiinteistöihin liittyvät kulut, kuten rakennuksia koskevat tutkimukset ja tarkastukset, 0,5 miljoonaa euroa.

— Kiinteän omaisuuden hankintaan käytetyt 8,9 miljoonaa euroa kattavat Europa-rakennuksen loppumaksun (josta päätöksellä siirretty 8,8 miljoonaa euroa).

— 6,9 miljoonaa euroa kattavat marras- ja joulukuussa 2017 toteutuneet tulkkaukset, joista saadaan lopullinen lasku vuonna 2018.

— Muut henkilöstömenot 2,9 miljoonaa euroa liittyvät erityisesti ulkoisiin palveluihin (1 miljoona euroa), koulutukseen (1 miljoona euroa), terveydenhoitoon ja päiväkoteihin (0,5 miljoonaa euroa), virkamatkoihin (0,3 miljoonaa euroa) ja tukitoimenpiteisiin henkilöstön avustamiseksi (0,1 miljoonaa euroa).

— Tiedotusmenot 2,4 miljoonaa euroa, josta 1,6 miljoonaa euroa koskee tiedottamista ja julkisia tapahtumia sekä neuvoston julkaisuja ja 0,8 miljoonaa euroa asiakirjakokoelma- ja kirjastomenoja.

— Tekniset laitteistot 1,5 miljoonaa euroa, joista 0,6 miljoonaa euroa koskee konferenssilaitteiston hankintaa ja ylläpitoa, 0,6 miljoonaa euroa lehdistöpalvelun audiovisuaalisen laitteiston hankintaa ja ylläpitoa, 0,1 miljoonaa euroa ravintola- ja ruokalalaitteiston hankintaa ja ylläpitoa, 0,1 miljoonaa euroa turvallisuuslaitteita ja 0,1 miljoonaa euroa muita laitteita.

— Kokous- ja konferenssikulut 0,8 miljoonaa euroa liittyvät pääosin vielä saapumattomiin laskuihin Eurooppa-neuvoston kokouksista ja neuvoston istunnoista vuonna 2017.

— Kalusteet 0,3 miljoonaa euroa, jotka johtuvat tietyistä toimistoista ja kalusteiden lisätilauksista, jotka tehtiin neuvoston tarpeiden kattamiseksi ennen uuden puitesopimuksen allekirjoittamista.

3.4.3 Vuodelta 2016 vuodelle 2017 päätöksellä siirretyt määrärahat

Kuten taulukosta 11 käy ilmi, 0,3 miljoonaa euroa siirrettiin päätöksellä vuodelta 2016 vuodelle 2017 varainhoitoasetuksen 13 artiklan 4 kohdan ja soveltamissääntöjen 4 artiklan mukaisesti.

Taulukko 11

Vuodelta 2016 vuodelle 2017 päätöksellä siirretyt määrärahat (menoluokittain)

(euroa) Menoluokka Vuodelta 2016 päätöksellä siirretyt määrärahat Maksusitoumukset vuonna 2017 Toteutumisaste Peruuntuneet määrärahat Maksut vuonna 2017 Siirretty maksettavaksi vuodelle 2018 1 2 3=2/1 4=1-2 5 6=2-4 Tekniset laitteistot 350 000 330 991 94,6 % 19 009 0 330 991 EN/N yhteensä 350 000 330 991 94,6 % 19 009 0 330 991

Määrä liittyy Europa-rakennuksen vesivahingossa lokakuussa 2016 vaurioituneiden laitteiden (tekninen laitteisto) korvaamiseen. Koska vahingonkorvauksista ei ollut varmuutta ja laitteiden korvaamiseen tarvittavien määrärahojen tarkka määrä saatiin tietoon vasta helmikuussa 2017, tilauksia ei voitu allekirjoittaa vuonna 2016.

Päätöksellä siirrettyjen määrärahojen käyttöaste oli 94,6 prosenttia. Sidottu määrä siirrettiin kokonaisuudessaan maksettavaksi vuodelle 2018.

3.4.4 Vuodelta 2015 vuodelle 2016 päätöksellä siirretyt määrärahat, jotka on siirretty maksettavaksi vuodelle 2017

Vuodelta 2015 vuodelle 2016 päätöksellä siirretyt määrärahat, jotka oli sidottu asianmukaisesti vuonna 2016 mutta joita ei maksettu, siirrettiin maksettavaksi vuodelle 2017. Taulukon 12 mukaisesti maksettavaksi siirrettiin 0,2 miljoonaa euroa.

Taulukko 12

Vuodelta 2015 vuodelle 2016 päätöksellä siirretyt määrärahat, jotka on siirretty maksettavaksi vuodelle 2017 (menoluokittain)

(euroa) Menoluokka Siirretty maksettavaksi vuodelta 2016 Maksut vuonna 2017 Toteutumisaste Peruuntuneet määrärahat 1 2 3=2/1 4=1-2 Irtain omaisuus 155 490 142 835 91,9 % 12 655 Tekniset laitteistot 57 045 44 030 77,2 % 13 015 EN/N yhteensä 212 535 186 865 87,9 % 25 670

Vuodelta 2016 siirrettyjen määrärahojen käyttöaste oli 87,9 prosenttia. Tärkeimpiä syitä määrärahojen peruuntumiseen olivat se, että tiettyjä pääsihteeristön edellisvuonna tilaamia tavaroita ei toimitettu ja että tietyt palvelut olivat lopulta oletettua halvempia (kalusteiden ja teknisten laitteiden toimitus).

3.5 Käyttötarkoitukseensa sidotut tulot

3.5.1 Ennen vuotta 2017 kertyneet käyttötarkoitukseensa sidotut tulot

Ennen vuotta 2017 kertyneitä käyttötarkoitukseensa sidottuja tuloja oli yhteensä 23,3 miljoonaa euroa.

Taulukko 13

Ennen vuotta 2017 kertyneiden käyttötarkoitukseensa sidottujen tulojen toteuttaminen (menoluokittain)

(euroa) Menoluokka Käyttötarkoitukseensa sidotut tulot ennen vuotta 2017 Maksusitoumukset vuonna 2017 Maksut vuonna 2017 Toteutumisaste Peruuntuneet käyttötarkoitukseensa sidotut tulot 1 2 3 4=2/1 4=1-2 Henkilöstötaulukko 1 342 422 1 342 422 1 342 422 100,0 % — Muut henkilöstömenot 1 261 407 1 229 382 1 219 019 97,5 % 32 025 Kiinteistöt 1 390 878 1 386 624 1 237 545 99,7 % 4 255 Tietojenkäsittely 1 638 750 1 634 428 1 634 425 99,7 % 4 322 Irtain omaisuus — — — — Tekniset laitteistot 303 193 289 261 259 705 95,4 % 13 932 Kuljetus 17 754 17 685 15 906 99,6 % 68 Valtuuskuntien matkakulut 11 544 777 11 544 777 11 544 777 100,0 % — Tulkkauskulut 4 938 885 4 938 885 4 938 885 100,0 % — Kokoukset ja konferenssit 324 833 324 644 319 114 99,9 % 189 Tiedotus 119 830 100 648 100 648 84,0 % 19 182 Sekalaiset menot 447 501 447 437 408 664 100,0 % 64 EN/N yhteensä 23 330 231 23 256 193 23 021 111 99,7 % 74 038 EUH:n kanssa tehdyt palvelutasosopimukset 117 804 106 465 88 939 90,4 % 11 339 Kaikki yhteensä 23 448 035 23 362 658 23 110 050 99,6 % 85 377

Pääsihteeristön toimintaan liittyvät käyttötarkoitukseensa sidotut tulot olivat yhteensä 23,4 miljoonaa euroa, joista sidottiin asianmukaisesti 23,3 miljoonaa euroa vuonna 2017. Loput 0,1 miljoonaa euroa peruuntuivat varainhoitoasetuksen 14 artiklan mukaisesti.

Toinen osa ennen vuotta 2017 kertyneistä käyttötarkoitukseensa sidotuista tuloista (0,1 miljoonaa euroa) liittyy EUH:n neuvostolle vuonna 2016 siirtämiin määriin, joilla katetaan sellaisia palveluja koskevat menot, jotka määritellään näiden toimielinten välisissä erilaisissa palvelutasosopimuksissa ja jotka pääsihteeristö suorittaa. Sidotuista 0,1 miljoonasta eurosta 0,09 miljoonaa euroa maksettiin vuonna 2017.

3.5.2 Ennen vuotta 2017 kertyneet käyttötarkoitukseensa sidotut tulot, jotka on siirretty maksettavaksi vuodelle 2018

Ennen vuotta 2017 kertyneet käyttötarkoitukseensa sidotut tulot, jotka oli asianmukaisesti sidottu mutta joita ei maksettu vuonna 2017, siirrettiin vuodelta 2017 vuodelle 2018. Niiden yhteismäärä oli 0,3 miljoonaa euroa.

Taulukko 14

Ennen vuotta 2017 kertyneet käyttötarkoitukseensa sidotut tulot, jotka on siirretty vuodelle 2018 (menoluokittain)

(euroa) Menoluokka Käyttötarkoitukseensa sidotut tulot ennen vuotta 2017 Maksusitoumukset vuonna 2017 Maksut vuonna 2017 Käyttötarkoitukseensa sidotut tulot, jotka on siirretty vuodelle 2018 Siirtoaste 1 2 3 4=2-3 5=4/2 Henkilöstötaulukko 1 342 422 1 342 422 1 342 422 — 0,0 % Muut henkilöstömenot 1 261 407 1 229 382 1 219 019 10 362 0,8 % Kiinteistöt 1 390 878 1 386 624 1 237 545 149 078 10,8 % Tietojenkäsittely 1 638 750 1 634 428 1 634 425 3 0,0 % Irtain omaisuus — — — — Tekniset laitteistot 303 193 289 261 259 705 29 555 10,2 % Kuljetus 17 754 17 685 15 906 1 779 10,1 % Valtuuskuntien matkakulut 11 544 777 11 544 777 11 544 777 — 0,0 % Tulkkauskulut 4 938 885 4 938 885 4 938 885 — 0,0 % Kokoukset ja konferenssit 324 833 324 644 319 114 5 530 1,7 % Tiedotus 119 830 100 648 100 648 — 0,0 % Sekalaiset menot 447 501 447 437 408 664 38 773 8,7 % EN/N yhteensä 23 330 231 23 256 193 23 021 111 235 082 1,0 % EUH:n kanssa tehdyt palvelutasosopimukset 117 804 106 465 88 939 17 526 16,5 % Kaikki yhteensä 23 448 035 23 362 658 23 110 050 252 608 1,1 %

Siirretyt määrät ovat peräisin pääasiassa seuraavista luokista:

— Kiinteistöt 0,2 miljoonaa euroa, joista 0,1 miljoonaa euroa liittyy kunnostustöihin ja turvallisuuteen huippukokousten yhteydessä vuoden 2017 viimeisellä neljänneksellä ja 0,1 miljoonaa euroa kaasuntoimituksiin pääsihteeristön kiinteistöihin.

— Sekalaiset menot 0,04 miljoonaa euroa, jotka johtuvat lähinnä oikeudenkäyntimenoista ja -kustannuksista.

3.5.3 Vuonna 2017 kertyneet käyttötarkoitukseensa sidotut tulot

Vuonna 2017 kertyneitä käyttötarkoitukseensa sidottuja tuloja oli yhteensä 23,5 miljoonaa euroa. Tästä summasta 290 508 euroa vastaa EUH:n neuvostolle siirtämiä määriä.

Taulukko 15

Vuonna 2017 kertyneiden käyttötarkoitukseensa sidottujen tulojen toteuttaminen (menoluokittain)

(euroa) Menoluokka Käyttötarkoitukseensa sidotut tulot vuonna 2017 Maksusitoumukset vuonna 2017 Maksut vuonna 2017 Käytettävissä olevat käyttötarkoitukseensa sidotut tulot 1 2 3 4=1-3 Henkilöstötaulukko 1 424 860 76 021 — 1 424 860 Muut henkilöstömenot 1 246 597 100 461 59 259 1 187 338 Kiinteistöt 793 382 4 602 — 793 382 Tietojenkäsittely 516 815 58 488 43 483 473 332 Irtain omaisuus — — — 0 Tekniset laitteistot 35 344 6 244 450 34 894 Kuljetus 2 747 — — 2 747 Valtuuskuntien matkakulut 11 555 185 — — 11 555 185 Tulkkauskulut 7 042 505 — — 7 042 505 Kokoukset ja konferenssit 195 819 134 578 90 658 105 161 Tiedotus 167 023 105 000 63 234 103 789 Sekalaiset menot 273 300 — — 273 300 EN/N yhteensä 23 253 577 485 394 257 084 22 996 493 EUH:n kanssa tehdyt palvelutasosopimukset 290 508 187 711 123 450 167 058 Kaikki yhteensä 23 544 085 673 106 380 534 23 163 551

Vuoden 2017 käyttötarkoitukseensa sidotuista tuloista oli pääsihteeristön toimintaan liittyviä tuloja 23,3 miljoonaa euroa. Tästä määrästä 0,5 miljoonaa euroa sidottiin varainhoitovuoden aikana ja 23,0 miljoonaa euroa siirrettiin vuodelle 2018 varainhoitoasetuksen 14 artiklan mukaisesti.

Noin 50 prosenttia käyttötarkoitukseensa sidotuista tuloista liittyy valtuuskuntien matkakuluihin (11,6 miljoonaa euroa). Tulkkausta koskeva 7,0 miljoonan euron määrä tulee tiettyjä kieliä koskevista lisämaksuista kyseisten kielten lisätulkkauksen kattamiseksi. Loppumäärä liittyy pääasiassa neuvoston erilaisiin hallinnollisiin toimiin liittyvien määrien takaisinmaksuun.

(1) Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

(2) Euroopan parlamentin ja neuvoston direktiivi 2011/7/EU, annettu 16 päivänä helmikuuta 2011, kaupallisissa toimissa tapahtuvien maksuviivästysten torjumisesta (EUVL L 48, 23.2.2011, s. 1).

(3) Nettomäärä > 250 000 euroa.

(4) Sisältää sisäiset määrärahasiirrot.

(5) Sisältää päätökseen perustuvan määrärahojen siirron 8 787 738 euroa.

(6) Pääsihteeristö siirtää päätöksen 111/07 mukaisesti 66 prosenttia käyttämättömistä tulkkausmäärärahoista valtuuskuntien matkakulujen rahoittamiseen käytettäväksi saman varainhoitovuoden aikana. Vuonna 2017 tällaisia määrärahoja oli 8,9 miljoonaa euroa.

(7) Sisältää sisäiset määrärahasiirrot.

(8) Sisältää päätökseen perustuvan määrärahojen siirron 8 787 738 euroa.